หุ้นรอปัจจัยบวกเช้าปิดร่วง 4 จุด
ตลาดหุ้นไทยรอปัจจัยบวก ปิดครึ่งวันภาคเช้า1,046.84 ลดลง4.14จุดมูลค่าซื้อขาย19,958.66ล้านบาท
7 ม.ค. 2554

ตลาดหุ้นไทยรอปัจจัยบวก ปิดครึ่งวันภาคเช้า1,046.84 ลดลง4.14จุดมูลค่าซื้อขาย19,958.66ล้านบาท
บรรยากาศการลงทุนในตลาดหุ้นไทย ครึ่งวันเช้าวันนี้ ( 7 ม.ค.) เคลื่อนไหวแคบ ๆ ต่อเนื่องจากวันก่อน ซึ่งแรงซื้อหุ้นกลุ่มพลังงานชะลอตัว และมีแรงซื้อหุ้นแบงก์รายตัวสลับเข้ามา ดัชนีสูงสุดอยูที่ 1,051.49 จุด ปิดต่ำสุดครึ่งวันเช้าที่ 1,046.84 จุด ลดลง 4.14 จุด มูลค่าซื้อขาย 19,958.66ล้านบาท 
สำหรับหุ้นที่มีมูลค่าซื้อขายสูงสุด 5 อันดับแรก คือ 1.BBL ปิด 164 บาท เพิ่มขึ้น 4.50 บาท มูลค่าซื้อขาย 1,767.18 ล้านบาท2.SCB ปิด 104.50  บาท ลดลง 1 บาท มูลค่าซื้อขาย 1,736.30  ล้านบาท 3. TRUE ปิด 6.60 บาท ลดลง 0.30  บาท มูลค่าซื้อขาย 1,278.33 ล้านบาท4. TOP ปิด 74.25  บาท ลดลง 1.50  บาท มูลค่าซื้อขาย 774.56  ล้านบาท 5. LANNA ปิด 22.50  บาท เพิ่มขึ้น 1.90  บาท มูลค่าซื้อขาย 712.29 ล้านบาท
นายจักรกริช เจริญเมธาชัย ผู้จัดการฝ่ายกลยุทธ์การลงทุน บริษัทหลักทรัพย์ โกลเบล็ก กล่าวว่า  ตลาดหุ้นครึ่งวันเช้าและแนวโน้มช่วงบ่าย ยังคงเคลื่อนไหวในกรอบแคบ ๆ ที่ระดับ 1,042- 1,055 จุด เนื่องจากตลาดขาดปัจจัยบวกกระตุ้น รวมทั้งนักลงทุนเริ่มขายทำกำไร นอกจากนี้ประเด็นเงินดอลลาร์สหรัฐแข็งค่าขึ้น กดดันการลงทุน